அந்த வருடம் வந்த கமலின் அபூர்வ சகோதரர்கள் மிகப்பெரிய வெற்றியைப் பெற்றது. பிரபுவின் உத்தமபுருஷன் ஹிட்டடித்தது. கமலும் பிரபுவும் நடித்த வெற்றிவிழா, வெற்றி அடைந்தது. கரகாட்டக்காரன் வந்து பட்டிதொட்டிசிட்டியெங்கும் மிகப்பெரிய ஆட்டம் போட்டது. ரஜினிக்கு ராஜாதிராஜாவும் ராஜாசின்ன ரோஜாவும் சிவாவும் வந்து வெற்றியைத் தழுவியது. கார்த்திக் நடித்த வருஷம் 16, சத்யராஜ் நடித்த வாத்தியார் வீட்டுப் பிள்ளை, ராமராஜனின் பல படங்கள், விஜயகாந்தின் பாட்டுக்கு ஒரு தலைவன் என ஏகப்பட்ட படங்கள் வந்து வெற்றியும் அடைந்தன. ஆனாலும் தன் நிலையில் சற்றும் மனம் தளராத விக்கிரமாதித்தன் மாதிரி, பீடுநடை போட்டார், புதியபாதையில்... பார்த்திபன்!